અમદાવાદ: જીએસટીની પ્રથમ મહિને સરકારને ૯૦ હજાર કરોડથી વધુ આવક થઇ છે, પરંતુ તેની સામે ૬૫ હજાર કરોડના ટ્રાન્ઝિશનલ ક્રેડિટ ક્લેમનો દાવો કંપનીઓ દ્વારા કરવામાં આવ્યો છે. સેન્ટ્રલ બોર્ડ ઓફ એક્સાઇઝ એન્ડ કસ્ટમ કંપનીઓ દ્વારા કરવામાં આવેલા ઊંચા દાવાના પગલે ચિંતામાં મુકાઇ ગયું છે. એટલું જ નહીં સેન્ટ્રલ બોર્ડ ઓફ એક્સાઇઝ એન્ડ કસ્ટમ ડિપાર્ટમેન્ટ કંપનીઓની યાદી તૈયાર કરી રહ્યો છે તથા જે કંપનીઓ એક કરોડથી વધુના ટ્રાન્ઝિશનલ ક્રેડિટ ક્લેમ કરવાનો દાવો કર્યો છે તેઓનું વેરિફિકેશન કરવા જણાવ્યું છે. આગામી સપ્તાહમાં આવી ૧૬૦ જેટલી કંપનીઓની યાદી તૈયાર કરી નોટિસ ઇશ્યૂ કરવામાં આવી શકે છે.